**Äänitteen nimi**: Vapriikki Podcast Kaseva pelkka aani.mp3

**Äänitteen kesto**: 00:29:18

**Asiakas**: juha.koivunen@effet.fi

**Merkkien selitykset:**

**[?] =**  sanan kirjoitusasusta ei voi olla täysin varma, mutta merkitys on ainakin sinne päin. Sanan äänityskohta merkitään tekstiin ylös esim. [sana? 00:15:44]

**[??] =**  sanasta ei voinut saada selvää, joten se on täysin epävarma tai sitä ei voitu kirjata ylös lainkaan. Sanan äänityskohta merkitään tekstiin ylös esim. [?? 00:15:44]

**[tekstiä] =**  äänet tai litteroimatta jätetyt kohdat merkitään tekstiin hakasulkeisiin, esim. [naurahtaa] tai [haastattelu keskeytyy hetkeksi, kun haastateltava vastaa puhelimeen]

------------------------------------------------------------------------------------------------------------------------

[äänite alkaa]

[Museojuttu, Museokeskus Vapriikin podcast]

SPEAKER\_00 [00:00:07]: Tervetuloa Vapriikin Museojuttu-podcastin pariin. Olen Vapriikin kokoelmapäällikkö Teemu Ahola, ja tänään Museojutun Manserock-podcastien sarjassa keskustelemme legendaarisesta tamperelaisesta Kaseva-yhtyeestä. Vieraanani studiossa on Kasevan basisti Jouko "Jokke" Järvinen ja rumpali Nils "Nipa" Jokela. Tervetuloa studioon, hyvät herrat.

SPEAKER\_01 [00:00:28]: Kiitoksia.

SPEAKER\_02 [00:00:30]: Kiitos.

SPEAKER\_00 [00:00:30]: Ennen kuin menemme Kasevan tarinaan, niin otetaan Manserock-podcastien perinteinen lämmittelykysymys. Mitä ajatuksia sana Manserock teissä herättää?

SPEAKER\_01 [00:00:40]: Heti tulee mieleen Pena. Hän palasi Manseen. Se oli siinä.

SPEAKER\_02 [00:00:47]: Minulla tulee ensimmäisenä mieleen Alvari Tuohitorvi ja Juice. Koska siitähän tämä periaatteessa alkoi, tai nimi keksittiin silloin.

SPEAKER\_00 [00:00:56]: Kyllä, juuri näin, mutta Pena on aika mainio kiteytys Manserockille. Siinä on teidän yksi hienoista panoksistanne aiheeseen.

SPEAKER\_01 [00:01:06]: Kyllä, ja Penakin syntyi sillä tavalla, että kun olimme levyttämässä Tukolmassa Donnerin Otto sanoi, että tämä materiaali on liian lyhkäinen, niin Rauman Tapsa sanoi, että vedetään sinne Pena. Ja vedimme sen kylmintään.

SPEAKER\_02 [00:01:22]: Nimi oli silloin Ben.

SPEAKER\_01 [00:01:23]: Ei ollut, kyllä se Pena oli silloin jo. Oli, oli. Olihan Pena valmiina, mutta se vedettiin ihan suomeksi sinne, muistaakseni.

SPEAKER\_02 [00:01:31]: Meiltä puuttuivat säkeistötkin.

SPEAKER\_01 [00:01:33]: Kyllä, tosiaan kävi niin. Asko sanoi, ettei ole tekstiä loppuun; minä että mikä puuttuu? Että viimeinen säkeistö. Ja siinä tulee sana Manse.

SPEAKER\_00 [00:01:44]: Tämä on hieno tarina siitä, kuinka nopeasti tiukkaan tilanteeseen tehtiin kappale, joka on noussut sittemmin yhdeksi teidän rakastetuimmista klassikoistanne.

SPEAKER\_01 [00:01:52]: Juuri näin, se tuli ihan vahingossa sinne.

SPEAKER\_00 [00:01:56]: Joskus asiat tapahtuvat spontaanisti, eikä niitä tehdä hieromalla.

SPEAKER\_01 [00:02:00]: Juuri näin.

SPEAKER\_00 [00:02:01]: Tässä tulikin jo hienoa muisteloa Kasevasta, mutta mennään sinne ihan alkujuurille Kasevan syntyyn. Miten yhtye sai alkunsa? Tampereen Kalevan kaupunginosa näyttelee siinä varmasti keskeistä roolia.

SPEAKER\_01 [00:02:16]: Kyllä. Tämä syntyi naapuritalon pojista, sanotaanko näin. Asuimme kaikki aika lähellä toisiamme Sammonkadun ja Väinämöisenkadun alueella. Sieltä pikkuhiljaa tulimme tutuksi toisillemme, ja sieltä nousi musiikki vähän myöhemmin.

SPEAKER\_00 [00:02:34]: Te kaikki soititte jo nuorina poikina, oliko musiikki teillä vahvasti nuoruudessa mukana?

SPEAKER\_01 [00:02:40]: Periaatteessa kyllä, mitä nyt kuuntelimme. Varsinaisesti soittajia emme olleet siinä mielessä ettemme käyneet reissussa, paitsi Jokke oli siinä aikaa... Vai et sinä siihen aikaan ehkä vielä?

SPEAKER\_02 [00:02:52]: Kyllä, -61 sain kitaraa ja -64 alkoivat keikat. Että olin tehnyt kymmenen vuotta jo keikkaa.

SPEAKER\_01 [00:02:59]: Me melkein sieltä kellaripohjalta vain toimimme.

SPEAKER\_00 [00:03:03]: Aivan. Ja kellareissa Sammonkatu oli sitten taas keskeinen tekijä. Siellä teillä oli harjoituskämppä, eikö vain?

SPEAKER\_01 [00:03:11]: Kyllä, se tuli sitten vähän myöhemmin. Ihan ei voinut kellareissa aina soittaa, kun ihmisiä kulki hakemassa pyöriään ja suksiaan. Se ei ollut oikein kiva paikka, niin hommasimme sitten niin sanotun kämpän. Sammonkadulta löysimme sopivan paikan, ettemme häirinneet muita.

SPEAKER\_00 [00:03:30]: Eikö siellä muitakin yhtyeitä ole tämän samaisen kadun varrella treenaillut vastaavanlaisissa tiloissa?

SPEAKER\_02 [00:03:36]: Kyllä, 60-luvulla meillä oli Sammonkatu yhdeksässä soittokämppä Five Secrets -bändillä. Siellä oli paljon muitakin bändiä seitsemässä ja yhdeksässä liiketilossa.

SPEAKER\_01 [00:03:46]: Kyllä, me taisimme olla viimeisimmässä soittokämpässä Sammonkadun varrella, jos katsotaan itäänpäin, eli Sammonkadun päässä.

SPEAKER\_00 [00:03:57]: Minkälaisia vaikutteita teillä itsellänne silloin nuoruudessa oli? Myös jos ajattelee Kasevaa yhtyeenä, niin mistä te otitte vaikutteenne musiikkiin? Mitkä olivat teille kovia juttuja silloin aikanaan?

SPEAKER\_01 [00:04:10]: Oli 50-luvun materiaaleja, mitä kuuntelimme jo ihan kloppipoikina, että sieltä se varmaan on lähtenyt, ihan pohja. Sittenhän se muuttuu aina kun tuli uutta esitystä esille.

SPEAKER\_02 [00:04:23]: Kyllä melkein Beatles on kaiken perusta bändille, sieltä se on lähtenyt.

SPEAKER\_01 [00:04:29]: Jokaisella henkilökohtaisesti oli omat musiikin kuuntelun mahdollisuudet.

SPEAKER\_00 [00:04:38]: Ja Beatlesia te olette esittäneet myös keikoilla.

SPEAKER\_02 [00:04:42]: Hyvin paljon alkuaikoina, meillä oli enemmän Beatlesia ja covereita kuin omia biisejä. Nyt tilanne on sillä lailla, että nykyään soitamme pelkästään omia.

SPEAKER\_01 [00:04:51]: Kyllä. Se johtui siitä, että ihmiset sanoivat että soittakaa omia; siitä se lähti.

SPEAKER\_00 [00:04:56]: Niin, että teillä on niin hyvää materiaalia itsellänne, että älkää nyt mitään Beatlesia.

SPEAKER\_01 [00:05:00]: Nimenomaan.

SPEAKER\_00 [00:05:03]: Kasevan ensimmäinen levy ilmestyi 1974. Minkälaisia muistoja teillä on ensimmäisen levyn tekemisetä? Jokke ei ollut silloin vielä mukana.

SPEAKER\_02 [00:05:14]: En ollut levyä tekemässä, minun soittokamani olivat kyllä siellä. Mikko soitti niillä.

SPEAKER\_01 [00:05:20]: Tosiaan me teimme sen Nurminkallion studiossa Lahdessa. Siellä me teimme ensimmäiset äänitykset ja tosiaan se oli kellaritiloihin tehty, että olimme jokainen melkein omassa kopissamme siellä, ympäri kellaritiloja. Sitten soitimme siellä, ja se oli meille vähän outoa, kun emme nähneet toisiamme ollenkaan, oli vain kuulokkeet päässä. Mutta kyllä me saimme jotain aikaiseksi silloinkin.

SPEAKER\_00 [00:05:48]: Te olitte tottuneet soittamaan siellä omalla bändikämpällänne porukkana, niin että näette toiset ja pystytte reagoimaan heihin. Se oli varmaan aika yksinäinen fiilis?

SPEAKER\_01 [00:05:56]: Nimenomaan, se oli aivan eri maailma. Kyllä siihen tottui, muttei sieltä montaa pohjaa jäänyt, mitkä olisivat jääneet levylle. Kyllä me oikaisimme niitä pikkusen.

SPEAKER\_00 [00:06:06]: Tämähän oli mielenkiintoista. Ensinnäkin te teitte kappaleenne alun perin englanniksi, pitääkö paikkaansa?

SPEAKER\_01 [00:06:12]: Kyllä, kaikki oli englanniksi tehty. Se oli helpoin kieli tehdä, taipuu minkä sattuu. Sitten määrätyssä vaiheessa kun piti julkistaa niitä, niin käänsimme suomeksi kaiken. Ihan järkevä liike.

SPEAKER\_00 [00:06:25]: Äänititte ensimmäisen levyn Love Recordsille, legendaariselle levy-yhtiölle.

SPEAKER\_01 [00:06:31]: Kyllä, sinne teimme ensimmäiset nauhoitukset. Atte Blum oli henkilö, joka otti yhteyksiä ja piti hommaa pystyssä.

SPEAKER\_00 [00:06:40]: Ensimmäinen levy ilmestyi, se saavutti suuren suosioon ja pääsitte kansakunnan huulille levyllä. Sitten alkoivat keikkailut, ja te ette olleet siihen mennessä heittäneet keikkaa bändinä yhtään?

SPEAKER\_01 [00:06:52]: Ei yhtään.

SPEAKER\_02 [00:06:54]: Sen verran olimme, että minä ja Nipa soitimme -71 vuonna armeijabändissä.

SPEAKER\_01 [00:06:59]: Niin silloin, kyllä silloin.

SPEAKER\_02 [00:07:00]: Ja Rauman Tappi aloitti myös -64 keikat, niin kuin minäkin. Että kyllä me olimme Tapsan kanssa tehneet jo keikkaa jonkin verran.

SPEAKER\_00 [00:07:12]: Aivan, etkö sinä Jokke soittanut muun muassa Sammy Babitsinin yhtyeessä?

SPEAKER\_02 [00:07:15]: Soitin Sammylla siihen saakka, että Sammy kuoli. Sitten menin Markus ja Kotka -nimiseen bänddin täällä Tampereella. Pojat soittivat sitten syksyllä -74, että aikovat lähteä keikoille ja pyysivät minua mukaan.

SPEAKER\_01 [00:07:31]: Juuri näin. Sieltä tuli keikkavarma basisti joukkoon siinä vaiheessa.

SPEAKER\_01 [00:07:34]: Kyllä, näin oli. Mikko, velipoika, joka soitti bassoa siihen aikaa, pääsi vähän mukavammin melodiseen kiinni kun oli 12-kielinen kädessä.

SPEAKER\_02 [00:07:46]: On vaikea laulaa basson kanssa niitä biisejä.

SPEAKER\_00 [00:07:49]: Minkälaisia muistikuvia teillä keikkailuun liittyy, kun keikat alkoivat ja suosiota oli? Mitä muistoja ensimmäisistä keikoista?

SPEAKER\_01 [00:07:59]: Ensimmäinen keikka, muistaakseni, oli Kulttuuritalo Helsinki 6.2.75. Menimme sinne ihan vain suoraan, ei meillä mitään miksauksia ollut eikä mitään. Menimme suoraan lavalle, mutta se oli ihan hirveää mölyä, katso kun ei ollut omat kamat edes. Ne olivat talon kamat ja jonkun kamat. Grunsholmen Mosse tuli sen verran yleisön joukosta laittamaan ääniä kohdilleen, että saimme jotakin selvää siitä, mitä teimme.

SPEAKER\_02 [00:08:25]: Siinä kävi vielä niin, että me myöhästyimme siltä keikalta.

SPEAKER\_01 [00:08:27]: Muutaman päivän.

SPEAKER\_02 [00:08:29]: Bändit olivat soittaneet, siellä oli soundchekit tehty ja bändit olivat lavalla soittamassa, ihan suoraan, kylmiltään menimme takahuoneesta.

SPEAKER\_01 [00:08:38]: Mutta kyllähän sanoista selvän sai.

SPEAKER\_00 [00:08:39]: Suoraan syvään päätyyn.

SPEAKER\_01 [00:08:43]: Juuri näin. Seuraava päivä oli jo parempi. Me lähdimme Himangalle, joka oli seuraava kohde. Meillä ei ollut erikseen miksaajaa, Rauman Tapsa hoiti äänen miksauksen lavalla, eli teimme kaiken itse.

SPEAKER\_00 [00:08:59]: Niin, tämä onkin mielenkiintoinen juttu. Nykyään varsinkin, jos bändejä ajattelee, niin sieltä löytyy henkilökuntaa; teknistä ja roadaria ja muita. Mutta tehän myös roudasitte itse, te teitte kaiken itse?

SPEAKER\_01 [00:09:12]: Ihan kaiken, alusta alkaen.

SPEAKER\_02 [00:09:12]: Ja Nipa ajoi.

SPEAKER\_01 [00:09:11]: Olin kuskina vielä.

SPEAKER\_00 [00:09:15]: Eli se oli todella raakaa työtä.

SPEAKER\_01 [00:09:16]: Se oli pelkkää sitä, juuri näin.

SPEAKER\_00 [00:09:18]: Otetaan huomioon vielä, että siihen aikaan kaikki miehet kävivät päivätyössä, ja sen jälkeen lähdimme sitten keikalle.

SPEAKER\_01 [00:09:27]: Juuri näin, kaikilla oli vielä päivätyö normaalisti, tämä oli vähän niin kuin harrastus samalla. Uusi kokemus kaikille, että tällaista nyt on tänä päivänä.

SPEAKER\_00 [00:09:37]: Ja teillä oli heti keikkoja ympäri Suomen, etteivät ne rajoittuneet Tampereen paikkoihin vain?

SPEAKER\_02 [00:09:40]: Ei, niitä oli kymmenittäin. Kirjaamme varten juuri Linkola laski, paljonko niitä oli niin. Oliko 90 yhtenä vuonna? Siinä vähän alle sata niitä oli vuosittain, että tosi hyvin. Ja ympäri Suomea kävimme Sodankylää ja itärajaa myöten.

SPEAKER\_01 [00:09:57]: Ne olivat tanssilavoja pääasiassa. Tampereella ei ollut yhtään paikkaa, missä olisimme käyneet siinä alussa. [?? 00:10:05] Pääpaikka oli Pohjanmaa, missä oli tanssilavat ja porukat, sitten Helsingissä kävimme Bottalla. Se oli meidän tukikohtamme, jossa kävimme. Siellä oli aina kaksi päivää, torstait ja perjantait olivat meidän paikkamme siellä.

SPEAKER\_00 [00:10:20]: Tämä on mielenkiintoinen. Muidenkin artistien, aikalaisten kanssa, on puhuttu, että tosiaan 70-luvun puoliväli oli vahvasti vielä tanssilavakulttuurin aikaa. Miten järjestäjät ja yleisö suhtautuivat teihin, jotka ette nyt valssia ja humppaa kuitenkaan soittaneet? Tässä oli aina ollut pieniä jännitteitä toisinaan tietyillä bändeillä, Epuilla ja Popedalla ja muilla. Miten teihin suhtauduttiin?

SPEAKER\_01 [00:10:42]: Meillä ei ollut mitään ongelmia, kun yleisö, joka tällaistä musiikkia kuunteli, tiesi mitä tulee. Että siellä yleensä ei tanssittu, siellä kuunneltiin. Osa tietysti tanssi ja tuli tanssilavalle, mutta suurin osa tuli kuuntelemaan musiikkia.

SPEAKER\_02 [00:10:57]: Pari kertaa sattui kyllä sillä tavalla, että oli myyty nuoriso-orkesterina ja järjestäjä tuli salkun kanssa ja sanoi, että kahdeksalta sitten ensimmäiset valssit. Olimme vähän jäykkänä, että mitä tehdään.

SPEAKER\_01 [00:11:09]: Minä kysyin, että onko täällä joku muukin orkesteri, joka valssit soittaa? Kun ei meillä ole ensimmäistäkään valssia ohjelmistossa. Mutta me pistimme siitä yleisön mieliksi yhden valssi. Olikohan se Mari?

SPEAKER\_02 [00:11:22]: Oli, ja Rauma soitti käkivalssin kitaralla.

SPEAKER\_01 [00:11:24]: Hän teki uuden sävellyksen saman tien, että saimme illan alkamaan mukavasti.

SPEAKER\_00 [00:11:28]: Eli tässäkin joustavaa toimintaa, että valssikin lähtee, kun tiukka paikka tulee.

SPEAKER\_01 [00:11:35]: Juuri näin, kyllä.

SPEAKER\_00 [00:11:35]: Lämmittelitte yleisön sillä. Mainitsitte Bottan ja Helsingin. Jos tuon aikakauden Manserock-bändejä ajattelee, niin Helsinki on ollut haasteellinen paikka. Helsingin suunnasta Tampereelle tuli vähän sellaista kuittailua, mutta te olette selkeästi ollut siinäkin suhteessa vähän erilainen yhtye kuin ehkä muut Manserock-bändit. Teidät on Helsingissä otettu avosylin vastaan.

SPEAKER\_02 [00:12:02]: Se on ihan totta. Me olimme siellä Alibissa, Birkhagenissa ja muuallakin kuin pelkästään Bottalla, mutta Helsingissä on aina ollut meillä hyvä yleisö. Se on tykännyt.

SPEAKER\_01 [00:12:12]: Tuli tuossa mieleen, juuri tässä olimme; oliko se eilen?

SPEAKER\_02 [00:12:17]: Sunnuntaina.

SPEAKER\_01 [00:12:18]: Sunnuntaina olimme juuri Helsingissä. Kysyin yleisöltä, että onko täällä ketään helsinkiläisiä paikalla? Kun siihen aikaan varmasti suurin osa meidän yleisöstämme oli muuttanut Helsinkiin, eli ne olivat niin kuin maahanmuuttajia. Ne tiesivät heti Bottan, eli Pohjanmaan osaston.

SPEAKER\_00 [00:12:34]: Onko muistikuvia Tampereen keikosta? Koska heititte ensimmäisiä keikkoja Tampereella ja missä ne olivat?

SPEAKER\_02 [00:12:39]: Muistan, että ensimmäinen oli -77 vuonna Tekulla.

SPEAKER\_01 [00:12:43]: Niin olikin kyllä, Tekulla.

SPEAKER\_02 [00:12:46]: Vanha Teku keskussairaalan vieressä, siellä oli konsertti.

SPEAKER\_01 [00:12:49]: Kyllä, Kalevan kansakoulun vieressä. Nykyään se on Kissanmaan koulu, mutta se oli siihen aikaan Kalevan kansakoulu.

SPEAKER\_00 [00:12:54]: Kyllä, siellähän on esiintynyt ulkomaan ihmeitä Ramonesista lähtienkin.

SPEAKER\_01 [00:12:59]: Kyllä, se oli ensimmäinen konsertti, joka ei ollut mikään lavakeikka.

SPEAKER\_02 [00:13:04]: Niin, mutta ensimmäinen keikka Tampereella, seuraavaa en kyllä muista missä olisi ollut.

SPEAKER\_01 [00:13:11]: En minäkään muista, Tampereella ei ollut paikkoja. Siihen aikaan ei ollut tällaisia kuppiloita tai ravintoloita kuin nykyään, missä soitetaan.

SPEAKER\_02 [00:13:23]: Mutta täällä oli Juicea ja Alataloa.

SPEAKER\_01 [00:13:26]: Mutta eiväthän he täällä Tampereella kiertäneet.

SPEAKER\_02 [00:13:27]: Kyllä he Tampereen seudulla olivat Yo-talolla ja pitkin.

SPEAKER\_01 [00:13:30]: Niin Yo-talo, sielläkin olemme käyneet. Kävimmehän me sielläkin kerran.

SPEAKER\_00 [00:13:34]: Siitä kaksi vuotta eteenpäin, vuonna 76 ilmestyi teidän toinen levynne "Kun maailma elää". Tällä kertaa ette nauhoittaneetkaan levyä Lahdessa, vaan lähditte Tukholmaan.

SPEAKER\_01 [00:13:44]: Olimme sen verran jo ihmeissään, että on nauhureita, joissa on enemmän raitoja. Menimme sellaiseen paikkaan, ettei tarvinnut tehdä niin sanottuja välimiksauksia. Niin me lähdimme Tukholmaan, Otto Donner oli siellä pääpublikana meillä, hän osasi ruotsia paremmin kuin me, niin hän oli siellä matkassa.

SPEAKER\_00 [00:14:05]: Olitte niin kuin suuressa maailmassa, se oli varmaan aika eksoottista siihen aikaan.

SPEAKER\_01 [00:14:10]: Se oli ihan kiva, hieno paikka, tosi kiva paikka.

SPEAKER\_02 [00:14:11]: Hieno studio, Markus Music.

SPEAKER\_01 [00:14:16]: Markus Music. Råsundavägen fyrttifem me sanoimme taksissa aina, että pääsimme perille.

SPEAKER\_00 [00:14:21]: Eikö siellä ole ihan Abbasta lähtien nauhoittanut?

SPEAKER\_01 [00:14:25]: Kyllä on. Ihan fiksut systeemit siellä.

SPEAKER\_00 [00:14:30]: Ja teillä taisi sitten kakkoslevyn jälkeen vaan keikkatahti ja suosio kasvaa?

SPEAKER\_01 [00:14:36]: Kyllä, levy sai sillä lailla jalansijaa ihmisten mielissä, että kysyntää riitti.

SPEAKER\_02 [00:14:44]: -77 ja -78, -79 olivat meidän parhaat keikkavuotemme keikkamäärissä.

SPEAKER\_01 [00:14:51]: Ja lavakeikkaa pääasiassa. Kaikki olivat lavoja.

SPEAKER\_00 [00:14:55]: Aivan. Sitten Love Recordsin tarina alkoi loppumaan ja yhtiö meni konkurssiin. Onko niin, ettette te tiedä, kuinka paljon te loppujen lopuksi olette edes levyjä myyneet, niistä ei ollut tarkkoja lukemia?

SPEAKER\_01 [00:15:09]: Ei mitään tietoa. Se meni siihen pesään kaikki normaalisti, että se pikkuhiljaa hiipui pois.

SPEAKER\_00 [00:15:15]: Sitten jos jatketaan vielä levytysten osalta: "Meidän huoneessa", kolmas levy ilmestyi vuonna -82. Se jäi tuossa kohtaa yhtyeen viimeiseksi levyksi. Mitkä tekijät johtivat Kasevan tarinan päättymiseen tuossa kohtaa?

SPEAKER\_01 [00:15:30]: Ehkä siinä tuli väsymys reissaamiseen. Se oli yksi, että olimme kiertäneet niin monta kertaa jo samat paikat ja loppui niin kuin henki.

SPEAKER\_02 [00:15:41]: Se on ihan totta. Väsymys tuli ja ei ollut keikkaakaan enää kovasti. Kyllähän me teimme vielä -84, -85.

SPEAKER\_01 [00:15:48]: Muutamia teimme, mutta pikkuhiljaa hiipui pois. Ei enää ollut yhtyeellä, että "nyt lähdetään taas".

SPEAKER\_02 [00:15:56]: Mitään lopettamispäätöstä ei tehty; että nyt tämä oli tässä. Se vain hiipui pikkuhiljaa.

SPEAKER\_00 [00:16:05]: Se tapahtui luontaisesti, pikkuhiljaa monen asian summana.

SPEAKER\_01 [00:16:06]: Juuri näin, että tämä riittää tällä hetkellä, että katsotaan muita hommia välillä ja sitten palaamme asiaan.

SPEAKER\_00 [00:16:13]: Ja siinähän tietenkin musiikkimaailma muuttui myös. 70-luvun lopulla tuli uusi aalto, punk. Mutta toisaalta Kasevallahan oli jo aloittaessaan todella vahvat perinteet 60-luvun stemmalaulusta. Joku voisi sanoa, että te olitte jo aloittaessanne niin kuin vanhaa maailmaa, mutta toinen voisi sanoa, että olette aina olleet aika ajattomia.

SPEAKER\_01 [00:16:37]: Juuri näin.

SPEAKER\_02 [00:16:37]: Se pitää juurikin paikkansa, tänä päivänäkin vielä sen voi todeta.

SPEAKER\_01 [00:16:42]: Niin, ja sitten joku saattoi sanoa, että te olette kymmenen vuotta ajastanne jäljessä.

SPEAKER\_02 [00:16:49]: Olimme sillä tavalla edelläkin, että me otimme aika uusia Eagles-biisejä ohjelmistoomme. Oli One of These Nights esimerkiksi heti kun se julkaistiin, eivätkä ihmiset oikein ymmärtäneet mitä tämä on.

SPEAKER\_01 [00:16:59]: Niin, ja sitten voi ajatella näin, että historia toistaa itseään.

SPEAKER\_00 [00:17:02]: Juuri näin. Beatlesin osalta tosiaan mainitsitte Eaglesin. Americana country on ollut teillä lähellä sydäntä myös, että se tulee hienosti sieltä, Eaglesillahan oli upeaa stemmalaulua myös.

SPEAKER\_01 [00:17:15]: Juuri näin, se tuli vähän jälkeenpäin, ettei oltu Eaglesia... Itse asiassa Nymanin Jake ehdotti, että kokeilkaas tätä. Siellä se lähti mukaan.

SPEAKER\_02 [00:17:26]: Kyllä se oli ihan -75, -76 vuoden jälkeen heti. Meillä oli useampi Eagles keikkasetissä.

SPEAKER\_00 [00:17:33]: Paluu keikkalavoille tapahtui kuitenkin 2000-luvun puolella. Teiltä tuli kokoelmalevy vuonna 2003, joka myi platinaa. Eli 2000-luvun alku osoitti, että Kaseva ei ole kadonnut mihinkään ja suosio on vahva. Mikä yhtyeen sai aktivoitumaan 2000-luvun alkupuolella uudestaan, pitkän tauon jälkeen?

SPEAKER\_02 [00:17:56]: Se oli vähän niin kuin sattumaa tai ihan täysin sattumaa, kun Nipan poika Ville pääsi ylioppilaaksi. Ja olin saanut kuulla, että Nipa kahvittelee kotonaan Lempäälässä Villen kanssa. Soitin Rauman Tapiolle, meidän kitaristillemme, että mennäänkö onnittelemaan Villeä sinne. Otin Tapsan Vehmaisista kyytiin ja ajoimme Lempäälään. Kuinka ollakaan, siellä oli myöskin Mikko Jokela, Nipan velipoika. Koko bändi oli kasassa ja kahvittelimme, söimme kakkua, siinä Mikko otti kitaroita esiin ja vähän soiteltiin ja muisteltiin menneitä juttuja. Ei ollut minkäänlaista aikomusta, ei mitään ajatusta, että lähdemme keikoille tai yleensä soittamaan, mutta kuitenkin sellainen kipinä iski. Että tullaan uudestaan, otetaan kamat mukaan. Siellä soittelimme Nipan kämpässä muutaman kuukauden ihan kaikkea, eikä ollut keikallelähtö mielessäkään. Sitten, vähän niin kuin puolisalaa, eräs meidän vanha tuttumme Kari Siren oli puhunut meille keikan Klubille. Mikon tietämättä; minä tiesin kyllä, että hän järjestää sinne keikkaa. Kari myi keikan ja Jokelan Mikko luki lehdestä, että meillä on keikka.

SPEAKER\_01 [00:19:23]: Sanoin, että katso tarkkaan kellonaika, että tulet samaan aikaan paikalle.

SPEAKER\_02 [00:19:27]: Siitä se lähti kasvamaan.

SPEAKER\_01 [00:19:32]: Se oli ihan täynnä, tuttuja on niin paljon Tampereella, että se oli heti täynnä. Teimmekö me toisen?

SPEAKER\_02 [00:19:38]: Tullikamarilla soitimme sitten, sekin tuli täyteen heti.

SPEAKER\_01 [00:19:40]: Siitä se lähti uudestaan. Saimme vähän uutta virtaa, että mukavaahan tämä taas on.

SPEAKER\_00 [00:19:46]: Eli tämä meni vähän samalla lailla, kuin Pena syntyi aikanaan levylle, niin kuin orgaanisesti ja pakottamatta.

SPEAKER\_02 [00:19:54]: Se oli näin juuri. Tämähän oli ensimmäinen keikka ilman Askoa, että menimme nelisteen. Stemmoja oli vähän muutettu ja korjailtu ja ajattelimme, että kuinkahan tämä onnistuu, mutta se meni kyllä ihan nappiin.

SPEAKER\_00 [00:20:08]: Asko Raiviohan tosiaan poistui keskuudestamme vuonna -89, mutta muuten teillä oli alkuperäinen kokoonpano. Onko muistikuvia, miltä tuntui astua lavalle ja lähteä soittamaan niin pitkän tauon jälkeen?

SPEAKER\_01 [00:20:21]: Ei oikeastaan, se tuntui ihan mukavalta.

SPEAKER\_02 [00:20:21]: Niin kun tiesi, että homma haltsataan ja tämän on pakko onnistua. Siis emme tienneet yhtään kuinka yleisö tykkää, mutta kyllä omasta mielestämme.

SPEAKER\_02 [00:20:30]: Kyllä siellä joku taputtikin vahingossa.

SPEAKER\_00 [00:20:34]: Jos puhutaan Manserockista vielä, mitä tässä olemme tietysti sivunneetkin monien kertaan. Me Vapriikissa näemme teidät Manserockin ytimessä ja te olette meidän Manserock-näyttelyssäkin keskeisesti esillä. Jos ajattelee tietyllä tavalla Manserockin ydintä, sitä että duunarimiehet esittävät suomenkielistä pop-rock -musiikkia, niin juuri sitähän te olette tehneet. Mutta toisaalta te olette olleet omanlaisenne yhtye.

SPEAKER\_01 [00:20:56]: Kyllä, me olemme aina olleet vähän siellä sivummalla, lavashow ei ole ihan meidän hommaa.

SPEAKER\_02 [00:21:02]: Emmekä ole pyörineet kapakoissa kaikkien soittajien kanssa, että olemme olleet Kalevassa.

SPEAKER\_01 [00:21:07]: Kyllä, omaa polkuamme polkeneet maailman sivun.

SPEAKER\_02 [00:21:10]: Oletteko te olleet aikanaan tekemisissä muun Manserock-yhteisön kanssa, vai tosiaan te olette olleet vähän niin kuin oma juttunne?

SPEAKER\_01 [00:21:19]: Oma juttumme kyllä tosiaan.

SPEAKER\_02 [00:21:19]: Oma juttumme, mutta sillä tavalla olemme olleet, että Kauppisen Heikki, joka on Manserock-nimen kehittänyt tai keksinyt, oivaltanut, niin Heikki oli meidän keikka[?? 00:21:27].

SPEAKER\_01 [00:21:29]: Hän teki meille myyntityötä jossain vaiheessa ja ihan fiksusti toimi, mutta me emme olleet Manseorockin ytimessä. Muistaakseni idea oli se, että he vaihtelivat keikkapaikkaa samana ehtoona, niin me emme olleet siinä matkassa. Me teimme oman systeemimme ja sitten kotiin taas.

SPEAKER\_00 [00:21:46]: Kyllä. Tietysti kun työssäkäyvät miehet tekevät tätä työn ohella, niin teillä oli ehkä kotielämäkin vähän erilaista kuin monella muulla?

SPEAKER\_01 [00:21:54]: Juuri näin, tämä oli viikonloppuhomma, ja taas kotia päin ja arki alkaa.

SPEAKER\_00 [00:21:59]: Mutta jos ajattelee tätä päivää, niin teillähän on vahvasti yhteyksiä Manserockin toiseen sukupolveen. Matthau Mikojan, Arvo Mikkosen poika, on Kasevassa tällä hetkellä, että sieltä on suora linkki Popedaan.

SPEAKER\_01 [00:22:11]: Juuri näin, meidän Matti on paikkansa ottanut komeasti ja tykkää hommasta. Se on pääasia, että pitää siitä mitä tekee.

SPEAKER\_02 [00:22:19]: Matti haluaa käyttää Kasevassa nimeä Matti Mikkonen eikä Matthau Mikojan, että se on mennyttä.

SPEAKER\_01 [00:22:26]: Se on MM, maailmanmestari.

SPEAKER\_00 [00:22:27]: Jos puhutaan Kasevasta tänään, siis tehän olette todella ajankohtainen yhtye. Teiltä ilmestyi Hannu Linkolan aivan loistava historiateos "Kaseva -Jykeenkiven lämpö", joka on omasta mielestäni yksi parhaita tehtyjä rock-yhtiöiden historioita. Mitä ajatuksia teillä itsellä on kirjasta?

SPEAKER\_02 [00:22:49]: Kyllä se on todellakin aivan totta, se on dokumentti, dokumenttikirja oikeasti. Siinä ei ole mitään keksittyjä tarinoita, ei fanikirjeitä, eikä keikkakertomuksia. Se on tehty dokumentiksi ja se on todella hieno.

SPEAKER\_01 [00:23:06]: Hannu on tehnyt hyvää työtä siinä.

SPEAKER\_00 [00:23:09]: Ja huomaa, että te olette olleet kirjoittajan kanssa vahvassa yhteistyössä, sieltä löytyy niin paljon detaljia.

SPEAKER\_01 [00:23:14]: Kyllä, mutta pahimmat otettiin pois, etteivät kaikki ihan loukkaannu.

SPEAKER\_02 [00:23:19]: Jotakin, mutta ei siellä paljon ollut karsittavaa.

SPEAKER\_01 [00:23:24]: No ei, puolet otettiin pois. Muuten se olisi ollut tuhat sivua.

SPEAKER\_00 [00:23:32]: Tällä hetkellä teillä on menossa "Tänään - eilen" -50-vuotiskiertue, jossa luonnollisesti on 50 keikkaa.

SPEAKER\_01 [00:23:36]: Kyllä.

SPEAKER\_00 [00:23:38]: Ja keikkapaikat ovat olleet loppuunmyytyjä suunnilleen?

SPEAKER\_01 [00:23:41]: Tähän asti kyllä, että ihmiset ovat pitäneet.

SPEAKER\_02 [00:23:44]: Ja myös ensi viikonloppu on myyty loppuun. Lappeenranta, Raahe, Porvoo ovat kaikki loppuunmyytyjä.

SPEAKER\_01 [00:23:52]: Me kierrämme periaatteessa koko Suomen läpi viikonloppuisin.

SPEAKER\_00 [00:23:57]: Se on hienoa, menette vanhalla mallilla niin kuin ennenkin, että ympäri Suomea, koko Suomi hallussa. Täytyy sanoa, että kun olin todistamassa teidän Vapriikin keikkaanne, niin sielläkin oli tupa täynnä ja hyvin haltioitunut yleisö. Kyllä sen huomaa, että teitä on odotettu ja kaivattu.

SPEAKER\_01 [00:24:15]: Juuri näin ja yleisölle kiitos siitä, että vielä muistaa.

SPEAKER\_02 [00:24:19]: Kyllä, se on hienoa. Meillä on elokuun 17. päivä Pyynikin kesäteatterissa konsertti. Sinne mahtuu 800 henkeä ja vajaa 200 lippua enää myymättä.

SPEAKER\_01 [00:24:32]: Kyllä, ja se on kiva paikka nykyään. Siellä on pyörivä katsomo. En tiedä, pyöriikö se meidän aikana.

SPEAKER\_02 [00:24:38]: Ei varmaan pyöri, mutta loppuunmyydyksi se tulee.

SPEAKER\_01 [00:24:40]: Niin, että tietää koska menee istumaan, ettei jää sinne rattaisiin.

SPEAKER\_00 [00:24:45]: Sitten jos vielä ajatellaan nuorta polvea, meidän uutta muusikkosukupolveamme, oikeastaan olemme paljon pohtineet Manserockin soihdunkantajia, mutta näettekö te Kasevan musiikilliselle perinnölle jatkajaa tai sellaista, joka on ottanut kapulaa? Itselläni tulee mieleen Amuri-orkesteri, joka on varmasti saanut teiltä vaikutteita.

SPEAKER\_01 [00:25:09]: Joo, olimme samaan aikaan juuri Tavara-asemalla, ja Amuri myös matkassa. Samanlaista melodista musiikkia toimittavat kuin mekin aikanaan.

SPEAKER\_02 [00:25:19]: Kyllä, hyvin paljon on ollut ihan samanlaisia intervalleja biiseissä ja samanlaista melodiaa. Meillähän on nyt lainassa tällä kiertueella Amurista pianisti Anna Pesonen ja kaksi puhaltajaa, Inari Ruonamaa ja Antti Hermaja. Nyt meillä vähän niin kuin suurkaseva tässä pyörii.

SPEAKER\_01 [00:25:39]: Niin saamme vähän luonnollista torvea sinne, ettei kaikki ole mekaanista toistoa.

SPEAKER\_02 [00:25:44]: Vähän niin kuin levysovituksia [?? 00:25:45].

SPEAKER\_00 [00:25:47]: Tämähän on aika hienoa, nuorempi sukupolvi teidän vanhojen maestrojen kanssa soittamassa.

SPEAKER\_01 [00:25:52]: Nimenomaan.

SPEAKER\_02 [00:25:53]: Se on todella hienoa. Meillä on vanhin bändissä syntynyt -48 ja nuorin -90.

SPEAKER\_01 [00:25:57]: Onko se 50 vuotta eroa vai?

SPEAKER\_02 [00:26:04]: Siinä on vähän enemmän eroa kyllä. Mutta minkäänlaisia ongelmia ei ole kyllä ollut.

SPEAKER\_01 [00:26:09]: Ei vielä. Kyllä niitäkin pitää tulla.

SPEAKER\_02 [00:26:10]: Kyllä ovat tähän saakka tullut pappojen kanssa toimeen.

SPEAKER\_01 [00:26:16]: Nimenomaan.

SPEAKER\_00 [00:26:15]: Mitä Kasevalla on seuraavaksi suunnitteilla? Kirja on tullut, keikat myyvät kuin häkä. Onko uutta musiikkia tulossa?

SPEAKER\_01 [00:26:22]: Pikkuhiljaa katsotaan, mitä saamme aikaiseksi.

SPEAKER\_02 [00:26:26]: Me olemme harjoitelleet uusia kappaleita, kyllä niitä on. Mitään kiinteää aikataulua ei ole lyöty, mutta kyllä ihan varmaan, että jotakin tehdään jossain vaiheessa. Nyt kun tämä keikkasuma vähän helpottaa niin suunnitelmissa olisi, että alkaisimme sitten jotain mahdollisesti äänittämään.

SPEAKER\_01 [00:26:46]: Kuinka aikataulut antavat myöten, mennemme tämän kiertueen ensin loppuun. Keskitymme siihen nyt ensin, se on nyt tärkeä.

SPEAKER\_00 [00:26:54]: Kaikki paukut ensin kiertueeseen ja sitten luovan työn pariin. Tähän lopuksi voisi kysyä vielä, kun olemme Kasevan musiikkia muistelleet, niin mitkä kappaleet teille itsellenne Kasevan tuotannosta ovat merkityksellisimpiä? Voiko tällaisia nostaa esiin ja minkä takia?

SPEAKER\_01 [00:27:13]: On tosi vaikea sanoa. Riippuu vähän mielialasta ja tilanteesta, ettei ole sellaista ykköstä.

SPEAKER\_02 [00:27:19]: Se on vaikeaa, mutta kyllä jos nyt ajattelee mitkä keikallakin ovat suosittuja, mitä aina pyydetään ja mitkä paljon soivat, niin minusta "Tyhjää" -biisi on kaikista suosituin.

SPEAKER\_01 [00:27:32]: "Vanha mies", "Kun maailma elää", "Silloin kun", "Rippari"; kyllähän aina ihmiset muistavat ne parhaiten.

SPEAKER\_00 [00:27:41]: On jännä, Kasevaa kun ajattelen, nämä biisit minäkin olen kuullut monesti, että ne nousevat esiin. "Kevät ja syksy" myös sieltä. Me emme ole hirveästi analysoineet tässä Kasevan musiikkia, mutta oikeastaan Manserockiinkin liittyen, Manserockissa on paljon hyviä sanottajia ja sehän pitää teillä myös paikkansa. Teidän sanotuksenne tuntuvat osuvan suomalaisen ihmisen sieluun aika suoraan.

SPEAKER\_01 [00:28:07]: Juuri näin. Ne perustuvat suoraan kokemukseen ja totuuteen.

SPEAKER\_02 [00:28:12]: Niin, kirjaakin lukiessa nousee myös hyvin esiin, etteivät sanoitukset olleet ihan mitä tahansa, vaan ne tosiaan tulevat sieltä teidän omasta elämästänne. Ne ovat varsin pohdittuja, ei teillä oikeastaan mikään ole huitasemalla tehtyä, että musiikillisestihan te olette olleet hyvin ammattimaisia, luovia. Sävellykset ovat tarkkaan harkittuja, mutta myös sanotuspuoli on ollut.

SPEAKER\_02 [00:28:36]: Se on juuri vähän sellainen riesa ja riippakivikin, koska rima on ollut aika korkealla, emmekä haluaisi sitä hirveästi laskea, että saisimme saman tasoista edelleen tuotettua.

SPEAKER\_01 [00:28:48]: Nimenomaan.

SPEAKER\_02 [00:28:49]: Mutta kyllä kaikki merkit viittaavat siihen, että tällaista on varmasti tulossa. Keikkakunto on mitä kovin, te olette suosion harjalla, niin tästähän on hyvä jatkaa eteenpäin. Minä kiitän herrat teitä haastattelusta, oli ilo keskustella Kasevasta ja kaikille ihmisille: menkää keikoille.

SPEAKER\_02 [00:29:07]: Kiitoksia.

SPEAKER\_01 [00:29:09]: Kiitos.

[Museokeskus Vapriikin podcast]

[äänite päättyy]